En gård ved Sindal brød onsdag formiddag i brand. Årsagen er endnu ukendt.

Onsdag formiddag udbrød der brand i på en gård ved Sindal. Branden brød ud på loftet i et ældre stuehus, som var ved at blive renoveret. - Det halve af taget er på nuværende tidspunkt brændt væk. Den anden halvdel er ikke brændt væk endnu, men det kan godt være den gør det, forklarer indsatsleder ved Nordjyllands Beredskab, Jesper Ludvigsen, til TV2 Nord klokken 10.40 onsdag formiddag. Beredskabet fik meldingen om branden klokken 08.59 og klokken 10.40 har beredskabet fået slukket det meste af branden og er i gang med efterslukningsarbejdet samtidig med, at de piller taget ned. - Vi går ikke inde i huset, for det er forholdsvist usikkert at rende rundt indenfor, så vi tager det udefra, siger Jesper Ludvigsen. Der var ikke nogen hjemme, da branden opstod, og årsagen til branden er fortsat ukendt. Ejeren af huset er på Sjælland og politiet har kontaktet ham for at høre, om han havde et bud på en mulig brandårsag. Men heller ikke han, kunne komme med en forklaring.